《客有诵袁蒙斋得雨酬倡之什辄赓元韵志喜也呈》
宋代·郑清之

雷伯四月瘖无声，鸣鸠呼妇凫浴晴。
星如樧沙灯吐红，羲和驾鞭乘赤明。
稚秧针水未入种，秀麦浪畦犹督耕。
香车不动百龙蛰，转辘如织千蛇横。
爱民太守心语口，{疒里加真}我以旱宁无生。
川灵有知龟亦许，异物蜿蜒归掌抚。
一雨果从方寸来，此念端诚本天与。
但看父老歌丰年，不用儿童学皇舞。
弭灾肯效栾巴噀，哺民无异紫芝乳。
一年事在阿堵中，四封笑溢迎门语。
我州潴野同淮徐，公方有意六辅渠。
上天下泽锺惠施，千里波及皆君余。
蒙斋诗成虚斋和，我乐赋之如遂初。
坐对联珠饱官粟，但有欢喜无欷嘘。
祗今快续二贤咏，不须乞米移颜书。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。